Moslemi naised jäid silma. No mis seal imestada, ma meesterahvas ikkagi. Aga et, muljetavaldav oli nende rüht ja silmavaade. See läks nagu vastuollu kristlaste seas levinud arusaamaga nagu oleks  moslem- naised kuidagi rõhutud või allasurutud. Rõhutule tekib tavaliselt selline kühmus- küürus selg ja vilav silmavaade. Mosleminaised aga olid sirge selja ja sirge silmavaatega. Vaatasin siis meie eesti naisi. Need olid palju rohkem allasurutult kühmus. Hmm.                                                                  Lähemal vaatamisel osutus see küll lennukiks. Küll mul meeldis sest väikesest lennukiaknast välja vaadata. Mõtlesin kui ainulaadne see vaade tegelikult on. Mõtlesin, see vaatepilt on kättesaadav vaid murdosale neist olendeist kes maad asustavad. Seal kümme kilomeetrit allpool on miljardeid olendeid, pisikesi putukaid, suuri selgroogseid,  olendeid kes on võimelised mõtlemiseks ja kes ainult mõtlevad et nad mõtlevad. Seal on mägesid ja orge, järvi ja metsi. Mõni olend elab kogu oma elu vaid mõne ruutkilomeetrisel alal ja ümmarguse maamuna tunnetuseks puudubki tal võimalus. Siit kõrgelt ülevalt on aga näha et see planeet tõesti kumer on. Ja kui suur veel. Minul on ainsa pilguga võimalik haarata maa-ala, mis maa peal olijale on täiesti tunnetamatu suurus. Nagu näiteks see Niilus.